Почитувани,

Во врска со Одлуката на Владата на РСМ од 10 март 2020 година за запирање на одвивање на наставниот процес, а со цел превенција на ширење на корона вирусот – КОВИД 19, со задоволство сакам да ве известам дека Правниот факултет „Јустинијан Први“ при УКИМ во Скопје, почнувајќи од 16.3.2020 година започна со организација и со спроведување на наставата по електронски пат сѐ до создавањето услови за непречено одвивање на наставата, а согласно препораките од МОН и од УКИМ..

Започнавме со спроведување on-line настава, првенствено преку платформата [ZOOM.US](http://zoom.us/). За наставниците и за студентите изработивме упатство за полесно користење на платформата. Овој начин на online предавања е само препорака до наставниците и истиот може да се користи доколку наставниците сметаат дека ваквиот модел на пренесување на наставните содржини опфатени со предметните програми е соодветен и, секако, доколку е компатибилен со информатичките алатки со кои располагаат.

Исто така, наставниците користат и други средства за комуникација со студентите (Google Classroom, Viber, Skype, Office 365, Weebly и сл.). Тековно се спроведуваат активности за реализација на наставната програма предвидена за овој семестар.

Во процесот на спроведување учење на далечина со активности го вклучивме и Факултетското студентско собрание кои нѝ даваат значајна поддршка.

Искрено се надевам дека пандемијата ќе помине во разумен период и без тешки последици за граѓаните на РСМ.

На сите студенти и вработени во УКИМ и на вашите најблиски ви посакувам добро здравје и спокојни моменти во овие тешки времиња.

Со почит,

Проф. д-р Горан Коевски, декан